钦定古今图书集成/明伦汇编/官常典/第370卷 > 晋
## 钦定古今图书集成/明伦汇编/官常典/第370卷 > 晋

晋以太常为列卿，统博士、协律校尉及太学博士、祭
酒、太史、太庙、太乐、鼓吹、陵诸令，有丞、功曹以佐之。
按《晋书职官志》：“太常、光禄勋、卫尉、太仆、廷尉、大鸿胪、
宗正、大司农、少府、将作大匠、太后三卿、大长秋皆为
列卿，各置丞、功曹、主簿、五官等员。”

太常有博士、协律校尉员，又统太学诸博士、祭酒及
太史、太庙、太乐、鼓吹、陵等令。太史又别置灵台丞。
太常博士，魏官也，魏文帝初置，晋因之。掌引导乘舆。
王公已下应追谥者，则博士议定之。

协律校尉，汉协律都尉之职也。魏杜夔为之，及晋，改
为协律校尉。